IMISLab/GreekWikipedia huggingface dataset:
Coolio

Ο Coolio (Artis Leon Ivey Jr., 1 Αυγούστου 1963 - 28 Σεπτεμβρίου 2022) ήταν Αμερικανός ράπερ και ηθοποιός. Το πρώτο του άλμπουμ It Takes a Thief κυκλοφόρησε το 1994. Έγινε παγκοσμίως γνωστός για το τραγούδι του "Gangsta's Paradise", για το οποίο απέσπασε βραβείο Grammy το 1996.

 Γεννήθηκε στην Καλιφόρνια. Φοίτησε για ένα διάστημα στο Κολέγιο Κόμπτον, αλλά άφησε τις σπουδές του για να γίνει ράπερ.Το 1995, ο Coolio κυκλοφόρησε το Gangsta's Paradise και σημείωσε μεγάλη επιτυχία. Το τραγούδι έλαβε διθυραμβικές κριτικές από κριτικούς μουσικής και κέρδισε βραβείο Grammy. Έχει λάβει άλλες 6 υποψηφιότητες για το βραβείο, ενώ οι παρωδίες του τραγουδιού ήταν και αυτές πολύ επιτυχημένες. Ο κωμικός Αλ Γιάνκοβιτς κυκλοφόρησε μια παρωδία του τραγουδιού με τίτλο "Amish Paradise" και ο Coolio ισχυρίστηκε ότι ο Γιάνκοβιτς δεν είχε πάρει άδεια για αυτήν την παρωδία. Το θέμα τελικά δεν κατέληξε στα δικαστήρια. Ο Coolio κυκλοφόρησε και το άλμπουμ Gangsta's Paradise, όπου περιέχεται το ομώνυμο τραγούδι. Είναι επίσης γνωστός για την συμμετοχή του στην σειρά του Nickelodeon Kenan and Kel, ενώ ο ίδιος τραγουδούσε για κάποιο καιρό και το μουσικό θέμα της σειράς. Ο Coolio δημιούργησε την τηλεοπτική σειρά Cookin' with Coolio, στην οποία ο ίδιος μαγείρευε και τραγουδούσε ταυτόχρονα. Ο Coolio έχει επίσης ασχοληθεί με την φιλανθρωπία και τον κοινωνικό ακτιβισμό. Ο ίδιος επιλέχθηκε από την "Environmental Justice and Climate Change" ως επίτιμο μέλος της και γύρισε την Αμερική για να επισκεφτεί κολέγια και πανεπιστήμια για Αφροαμερικανούς, όπου έδωσε ομιλίες για την προστασία του περιβάλλοντος. Έχει ασχοληθεί και με την πολιτική, καθώς διοργάνωσε τις προεκλογικές εκστρατείες της πορνογραφικής ηθοποιού Τσέρι ΝτεΒιλ για διάφορα αξιώματα ως μέλος του Δημοκρατικού Κόμματος.Ο Coolio απεβίωσε στις 28 Σεπτεμβρίου 2022. Ο Posey, ο οποίος συνεργάστηκε με τον ράπερ για περισσότερα από 20 χρόνια, έδωσε επιπλέον λεπτομέρειες, για τον θάνατό του λέγοντας ότι ο Coolio βρισκόταν στο σπίτι ενός φίλου του στο Λος Άντζελες όταν πήγε στο μπάνιο. Όταν οι φίλοι του συνειδητοποίησαν πως είχε περάσει "αρκετή ώρα", έσπασαν την πόρτα και βρήκαν τον Coolio στο πάτωμα. Αμέσως κλήθηκε ασθενοφόρο και οι τραυματιοφορείς προσπάθησαν να τον επαναφέρουν, αλλά απεβίωσε περίπου στις 5 το απόγευμα, τοπική ώρα.
Εταιρεία Ερυθρά Λόγχη

Η Εταιρεία Ερυθρά Λόγχη, ή Ερυθρές Λόγχες, (κινεζικά: 紅槍會, πινγίν: Hungqiang Hui), ξεκίνησε ως ένα αγροτικό κίνημα αυτοάμυνας στις επαρχίες Χενάν, Χεμπέι και Σαντούνγκ στη βόρεια Κίνα, κατά τη διάρκεια της περιόδου των Πολεμάρχων, 1916 - 1928. Αυτές συγκροτήθηκαν από τοπικές ομάδες των μικροϊδιοκτητών και των κολίγων που οργανώθηκαν για να υπερασπιστούν τα χωριά από ληστές, πολέμαρχους, φοροεισπράκτορες και αργότερα κομμουνιστές και Ιάπωνες, από την περίοδο των Μπόξερς. Ήταν παρόμοιας φύσεως με την Εταιρεία Μεγάλα Σπαθιά που είχε δράσει κυρίως στην Εξέγερση των Μπόξερ.

 Λόγω της μεγάλης μετανάστευσης που σημειώθηκε σε μέρη όπως τη βορειοανατολική Κίνα, αλλά και εν όψει της ιαπωνικής εισβολής στην Μαντζουρία το 1931, αυτές οι κοινωνίες σύντομα αποτέλεσαν μέρος του εθελοντικού στρατού ενάντια στην ιαπωνική δημιουργία του Μαντσουκούο το 1932 και αργότερα στις εκστρατείες για ειρήνευση. Στη Μαντζουρία τα μέλη της αδελφότητας αυτής περιγράφονται ως αδελφότητα «πρωτόγονα σκεπτόμενους ανθρώπους" που διατηρούν την πίστη τους σε μαγείες και στη θεία ανταμοιβή δικαίων αιτημάτων. Φορείς της Ερυθράς Λόγχης σχηματίσθηκαν αρχικά στην ύπαιθρο γύρω από Χαρμπίν, όπου σε πολλές περιπτώσεις, επικεφαλής τους ήταν βουδιστές μοναχοί, που πήγαιναν στη μάχη φέροντας στολές και όπλα διακοσμημένα με μαγικές επιγραφές παρόμοιες με εκείνες των Μπόξερς. Το κόκκινο χρώμα, όπως πίστευαν, το χρησιμοποιούσαν για να τους προσφέρει προστασία έναντι των καταστροφών. Γενικά η δράση της Ερυθράς Λόγχης γοήτευε την εποχή εκείνη τον κάθε απροστάτευτο και αδικημένο και η εθελοντική ένταξη των νέων ήταν μεγάλη Πολύ στο κινεζικό Κόκκινο Στρατό κατά στη διάρκεια του Β΄ Σινο-ιαπωνικού πολέμου και από τον Λαϊκό Απελευθερωτικό Στρατό του αργότερα Κινεζικού εμφύλιου πολέμου. Το 1953, το Κομμουνιστικό Κόμμα της Κίνας ξεκίνησε μια εκστρατεία καταστολής εναντίον των διαφόρων Χουέι-Τάο-Μεν («Κοινωνίες-τρόποι-Αδελφότητες») και την εξάλειψη τους από την ηπειρωτική Κίνα. Μερικά από τα παρακλάδια τους έχουν επανεμφανιστεί, κυρίως από διάφορους οπαδούς που ζουν στο εξωτερικό.
ΦΚ Πέλιστερ

Η ΦΚ Πέλιστερ (σλαβομακεδονικά: ФК Пeлистер‎) είναι μια ποδοσφαιρική ομάδα από την πόλη Μπίτολα (Μοναστήρι) της Βόρειας Μακεδονίας. Αγωνίζεται στο Πρωτάθλημα ποδοσφαίρου της Βόρειας Μακεδονίας. Έδρα της είναι το στάδιο Τούμπα Καφέ (Стадион Тумбе Кафе) στο Μοναστήρι.

 Η ΦΚ Πέλιστερ ιδρύθηκε το 1945, μετά τον Β΄ Παγκόσμιο Πόλεμο, από το τότε καθεστώς της χώρας. Προηγουμένως, στο Μοναστήρι το 1924 είχε ιδρυθεί σύλλογος με την ονομασία Ομλαντίνα που στη συνέχεια μετονομάστηκε σε Πέλιστερ και αργότερα σε ΣΚ Μπίτολα. Ο σύλλογος αυτός από την ίδρυση μέχρι το 1927 αγωνιζόταν στο πρωτάθλημα της Ποδοσφαιρικής υποομοσπονδίας Βελιγραδίου και από το 1928 έως το 1941 στο πρωτάθλημα της Ποδοσφαιρικής υποομοσπονδίας Σκοπίων, της Ποδοσφαιρικής Ομοσπονδίας του Βασιλείου της Γιουγκοσλαβίας. Αρχικά η ΦΚ Πέλιστερ συμμετείχε στις μικρές κατηγορίες της Σοσιαλιστικής Ομοσπονδιακής Δημοκρατίας της Γιουγκοσλαβίας και ήταν πρωταθλήτρια του Περιφερειακού Πρωταθλήματος ΠΓΔΜ επτά φορές. Τέσσερις φορές κατέκτησε το Περιφερειακό Κύπελλο ΠΓΔΜ. Κέρδισε την άνοδο της, από το Περιφερεικό Πρωτάθλημα στη Δεύτερη Κατηγορία Γιουγκοσλαβίας, για πρώτη φορά το 1974. Πριν τη διάλυση της Γιουγκοσλαβίας, η ΦΚ Πέλιστερ αγωνίστηκε στην τελευταία σεζόν του πρωταθλήματος της Πρώτης Κατηγορίας Γιουγκοσλαβίας τερματίζοντας στη 15η θέση. Μετά την ανεξαρτησία της χώρας και τη συμμετοχή της ομάδας στο Πρωτάθλημα ποδοσφαίρου Βόρειας Μακεδονίας, η ΦΚ Πέλιστερ είχε πρόωρη επιτυχία με συνεχές πλασάρισμα στις πρώτες 5 ομάδες. Επιπρόσθετα, αγωνίστηκε στον τελικό του κυπέλλου τις πρώτες δύο σεζόν. Η ομάδα έχει αντιπαλότητα με την ΦΚ Βαρντάρ, με το μεταξύ των δύο ομάδων παιχνίδι να είναι το "αιώνιο ντέρμπι" της Βόρειας Μακεδονίας, αλλά και με την ΦΚ Πόμπεντα. Το 2000 έγινε η πρώτη ομάδα από την ανεξάρτητη Βόρεια Μακεδονία που έφτασε στην τρίτη φάση ευρωπαϊκής διοργάνωσης. Έφτασε στο τρίτο γύρο του Κυπέλλου Ιντερτότο ΟΥΕΦΑ 2000, όπου αποκλείστηκαν από μία από τις νικήτριες ομάδες, τη Θέλτα Βίγο. Περιφερειακό Πρωτάθλημα Βόρειας Μακεδονίας: Νικήτρια (7): 1949–50, 1950–51, 1956–57, 1959–60, 1960–61, 1974–75, 1981–82 Δεύτερη κατηγορία Βόρειας Μακεδονίας (ποδόσφαιρο ανδρών): Νικήτρια (2): 2005–06, 2011–12 Περιφερειακό Κύπελλο Βόρειας Μακεδονίας: Νικήτρια (4): 1959, 1962, 1985, 1991 Κύπελλο Βόρειας Μακεδονίας (ποδόσφαιρο ανδρών): Νικήτρια (2):2000–01, 2016–17 Φιναλίστ (2): 1992–93, 1993–94 Επίσημη ιστοσελίδα Αρχειοθετήθηκε 2013-08-21 στο Wayback Machine. (Σλαβομακεδονικά) Σελίδα στο facebook (Σλαβομακεδονικά) Προφίλ ομάδας στο MacedonianFootball (Αγγλικά) Ποδοσφαιρική Ομοσπονδία Βόρειας Μακεδονίας (Σλαβομακεδονικά)
Νομοθεσία πνευματικής ιδιοκτησίας στην Ελλάδα

Στην Ελλάδα θεμελιώδης νόμος για την πνευματική ιδιοκτησία ή πνευματικά δικαιώματα είναι ο νόμος 2121/1993 (ΦΕΚ Α'25, 4/3/93) ο οποίος, εμπνεόμενος από τον Παγκόσμιο Οργανισμό Διανοητικής Ιδιοκτησίας, αναθεωρεί την προηγούμενη νομοθεσία του 1920(2387/1920) και συμμορφώνεται με τις οδηγίες της Ευρωπαϊκής Κοινότητας. Ο νόμος αυτός τροποποιήθηκε δραστικά σε πολλές διατάξεις του με το άρθρο 8 του νόμου 2557/1997 (ΦΕΚ Α'271/1997) σε εφαρμογή των Οδηγιών 93/83/ΕΟΚ και 93/98/ΕΟΚ, για να τροποποιηθεί και συμπληρωθεί εκ νέου εντέλει με τον σήμερα ισχύοντα νόμο 4212/2013 (ΦΕΚ Α 257/3.12.2013), με τον οποίο ενσωματώθηκε στην Ελληνική νομοθεσία η Οδηγίας 2011/77/ΕΕ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2011 και η Οδηγία 2012/28/ΕΕ του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 στο ελληνικό δίκαιο.

 Στην Ελλάδα η προστασία της πνευματικής ιδιοκτησίας άργησε να έρθει. Ο Ποινικός Νόμος του 1835 προέβλεπε στο άρθρο 432 ιδιαίτερο ποινικό αδίκημα για όποιον αναπαρήγε ή έθετε σε κυκλοφορία «βιβλία ἢ ἄλλα τυπωμένα ἔγγραφα, μουσικὰς συνθέσεις, χαλκογραφίας, ἰχνογραφίας ἢ πίνακας γεωγραφικοὺς ἄνευ συναινέσεως τοῦ συγραφέως, τοῦ ἀπεργασαμένου, τοῦ κατ’ ἐμπορίαν ἐκδότου [...] χωρίς τινα ἐπεξεργασίαν ἢ ἀνάπλασιν, ἐντὸς δεκαπέντε ἐτῶν ἀπὸ τὸν χρόνον τῆς ἐκδόσεώς των». Παράλληλα το άρθρο 371 του ίδιου νόμου, που προέβλεπε το αδίκημα της κλοπής, όριζε ότι κλοπή είναι η αφαίρεση ξένων κινητών πραγμάτων «μὴ ἐξαιρουμένων μηδ’ αὐτῶν τῶν ἔργων τοῦ ἀνθρωπίνου νοός». Οι διατάξεις αυτές απείχαν όμως πολύ από το να παρέχουν μια ολοκληρωμένη και αποτελεσματική προστασία στους δημιουργούς. Ακολούθησε 75 χρόνια μετά ο νόμος ΓΥΠΓ΄/1909 «περί συγγραφικών δικαιωμάτων των θεατρικών έργων». Ο πρώτος πλήρης νόμος περί πνευματικής ιδιοκτησίας ήταν ο 2387/1920, ενώ το ίδιο έτος η Ελλάδα προσχώρησε στη Διεθνή Σύμβαση της Βέρνης του 1886. Ο νόμος του 1920 προέβλεπε την προστασία των έργων όσο ζούσε ο δημιουργός και για 50 χρόνια μετά τον θάνατό του. Ο 2387/1920 τροποποιήθηκε κατ’ επανάληψιν για να ανταποκριθεί σε νεώτερες ανάγκες, και αντικαταστάθηκε τελικά πλήρως από τον ν. 2121/1993, ο οποίος έφερε αρκετές καινοτομίες στο σύστημα προστασίας. Η προστασία παρέμεινε αρχικά 50 χρόνια post mortem auctoris, για να παραταθεί το 1997 στα 70. Παράλληλα από τις αρχές της δεκαετίας του 90 έχει αρχίσει η εναρμόνιση στο πλαίσιο της Ευρωπαϊκής Κοινότητας του δικαίου της πνευματικής ιδιοκτησίας με την έκδοση αλλεπάλληλων οδηγιών, οι οποίες ρυθμίζουν κατά ενιαίο τρόπο για όλα τα κράτη-μέλη αρκετές πτυχές της πνευματικής ιδιοκτησίας Νόμος 2121/1993, Πνευματική Ιδιοκτησία, Συγγενικά Δικαιώματα και Πολιτιστικά Θέματα Αρχειοθετήθηκε 2018-02-16 στο Wayback Machine., στον ιστότοπο του WIPO.
Κόμπι Σμόλντερς

Η Τζέικομπα Φρανσίσκα Μαρία "Κόμπι" Σμόλντερς (Jacoba Francisca Maria "Cobie" Smulders, 3 Απριλίου 1982) είναι Καναδή ηθοποιός και πρώην μοντέλο, γνωστή για το ρόλο της Ρόμπιν Σερμπάτσκι στις τηλεοπτικές σειρές How I Met Your Mother και της Μαρία Χιλ στους Οι Εκδικητές.

 Η Σμόλντερς γεννήθηκε στο Βανκούβερ, στην Βρετανική Κολομβία, από Ολλανδό πατέρα και Αγγλίδα μητέρα. Πήρε το όνομα της από την προ-θεία της, Τζέικομπα, από την οποία πήρε το ψευδώνυμο "Κόμπι".Η Σμόλντερς δούλεψε στο μόντελινγκ, μετά από το οποίο είπε ότι το μίσησε, προσθέτοντας πως η εμπειρία την έκανε διστακτική για να ακολουθήσει την ηθοποιία ως καριέρα: "Ξέρεις πηγαίνεις μέσα σε αυτά τα δωμάτια, και είχα την εμπειρία ανθρώπων να σε κριτικάρουν σωματικά για τόσο καιρό και εγώ το ανεχόμουν. Αλλά μετά ήταν, 'Ωχ όχι, πρέπει να φερθώ φυσιολογικά. Πρέπει να ο κάνω καλά, και πρέπει να έχω μια φωνή, και πρέπει να έχω σκέψεις τώρα.'" Ο πρώτος ρόλος της Σμόλντερς ήταν ως φιλοξενούμενη στις σειρές επιστημονικής φαντασίας του Showtime με τίτλο Ιερεμίας, και έχει εμφανιστεί σε πολλές τηλεοπτικές σειρές από τότε, περιλαμβάνοντας ένα επαναλαμβανόμενο μέρος στο Η Λέξη Λ. Έξω από το Μπρόντγουεϊ, έχει εμφανιστεί στο Αγάπη, Χάσιμο, και Τι Φόρεσα. Ο πρώτος μόνιμος ρόλος σε σειρές ήταν στις σειρές του ABC με τίτλο Veritas: Η Αναζήτηση, και ο δεύτερος της ήταν η δημοσιογράφος Ρόμπιν Σερμπάτσκι στην κωμωδία του CBS με τίτλο How I Met Your Mother. Ο Τζος Γουέντον πρότεινε πως την θεώρησε για το ρόλο της Γυναίκας Θαύμα στο σχέδιο της (ακυρωμένης) επώνυμης ταινίας. Η Σμόλντερς παίζει την Μαρία Χιλ στην ταινία του 2012 Οι Εκδικητές του Τζος Γουέντον. Η Σμόλντερς κατοικεί στο Λος Άντζελες, στην Καλιφόρνια.. Στις 28 Ιανουαρίου 2009, η Σμόλντερς και ο ηθοποιός Τάραν Κίλιαμ ανακοίνωσαν τη σχέση τους. Η κόρη τους Σάελιν Κάντο Κίλιαμ γεννήθηκε στις 14 Μαΐου 2009. Κόμπι Σμόλντερς στην IMDb Cobie Smulders Bio at CBS – How I Met Your Mother
Σερτανένσε ΦΚ

Η Σερτανένσε Φουτεμπόλ Κλούμπε (πορτογαλικά: Sertanense Futebol Clube) είναι πορτογαλικός ποδοσφαιρικός σύλλογο με έδρα τη Σερτάν. Ιδρύθηκε το 1934 και την περίοδο 2018-19 συμμετείχε στην Campeonato de Portugal. Παίζει τους εντός έδρας αγώνες της στο Campo de Jogos Dr. Marques dos Santos.

 Η Σερτανένσε είναι ο μεγαλύτερος αθλητικός σύλλογος της Σερτάν και η οποία ιδρύθηκε από τον Casimiro Farinha στις 17 Φεβρουαρίου 1934, τελικά καταφεύγοντας αποκλειστικά στο ποδόσφαιρο, αφού είχε αφιερώσει το μεγαλύτερο μέρος της στο αθλητικό ψάρεμα, συλλέγοντας μερικά εθνικά τρόπαια. Δις πρωταθλητές περιφέρειας, το 1998 και το 2000, έφτασε για πρώτη φορά στην Τρίτη Κατηγορία Πορτογαλίας το 2009. Εκείνο το καλοκαίρι, ο πρώην τερματοφύλακας της Εθνικής Πορτογαλίας U21 José Bizarro - νικητής του Παγκόσμιου Κυπύλλου U20 το 1989 - ανέλαβε την ομάδα. Στο Κύπελλο εκείνης και της προηγούμενης σεζόν, ο σύλλογος αντιμετώπισε την Πόρτο της Πριμέιρα Λίγα, από την οποία έχασε με 0-4 και στις δύο περιπτώσεις (μία εντός έδρας). Βαθμίδα 3, Segunda Divisão: 3 (υψηλότερη κατάταξη: 5η) Βαθμίδα 4, Terceira Divisão: 18 (1 τίτλος) Taça de Portugal: 21 Περιφερειακό Πρωτάθλημα Castelo Branco : 1987-88, 1999-2000 Γ΄ Κατηγορία Πορτογαλίας : 2008-09 Επίσημος ιστότοπος (Πορτογαλικά) Προφίλ ομάδας ZeroZero Προφίλ ομάδας ForeDeJogo Αρχειοθετήθηκε 2022-01-16 στο Wayback Machine. (Πορτογαλικά) Ιστολόγιο Sertanense
Φελίπε Κολόμπο

Ο Φελίπε Κολόμπο Εγκία (Felipe Colombo Eguía, 8 Ιανουαρίου 1983) είναι Μεξικανός ηθοποιός και τραγουδιστής, με καταγωγή από την Αργεντινή. Έγινε γνωστός από την νεανική τηλεοπτική σειρά 'Τσικιτίτας'.

 Γεννήθηκε στις 8 Ιανουαρίου του 1983 στο Μεξικό. Πατέρας του, είναι ο Αργεντινός ηθοποιός Χουάν Κάρλος Κολόμπο και μητέρα του, η Μεξικανή ηθοποιός Πατρίσια Έγκια. Έχει μια μεγαλύτερη αδελφή, τη Σολ. Στα έξι του χρόνια άρχισε να ασχολείται με την υποκριτική παίζοντας στην ταινία Sonata de Luna. Στα 9 του, μετακόμισε στην πατρίδα του πατέρα του, Αργεντινή όπου εμφανίστηκε στη σειρά Chiquititas που σήμανε την αρχή της επιτυχημένης καριέρας του στη μικρή οθόνη. Το 2002, σε ηλικία 19 ετών πήρε έναν από τους 4 πρωταγωνιστικούς ρόλους στη σειρά Rebelde Way και έγινε μέλος των Erreway, του μουσικού συγκροτήματος της σειράς που συνέχισε και εκτός των πλατό της, μαζί με τους φίλους του Καμίλα Μπορδονάμπα (Camila Bordonaba), Μπενχαμίν Ρόχας (Benjamin Rojas) και Λουισάνα Λοπιλάτο (Luisana Lopilato) (η οποία αποχώρησε από το συγκρότημα). Οι Erreway, γνώρισαν μεγάλη επιτυχία σε πολλές χώρες αλλά τελικά διαλύθηκαν το 2005, όμως, αφού βγήκε ο δίσκος τους El Disco de Rebelde Way τo 2006 ξανασυνδέθηκαν.Το 2007 η Λουισάνα Λοπιλάτο έφυγε απ' το συγκρότημα αν και συμπεριλαμβανόταν στους υπόλοιπους δίσκους/συλλογές του group μέχρι και το 2007. To 2004 ακολούθησε η ταινία Erreway: 4 Caminos που του χάρισε ακόμα περισσότερη δημοσιότητα σε όλο τον κόσμο. Το 2008, κατάφερε να συνδυάσει το τραγούδι με την τηλεόραση (Doble Vida) αλλά και το θέατρο (Prinipiante). Κατά τη διάρκεια της σειράς Ανυπότακτες Καρδιές, είχε σχέση με τη συμπρωταγωνίστρια του, Λουισάνα Λοπιλάτο, με την οποία μετά το χωρισμό τους, κράτησαν φιλικές σχέσεις. Στις 9 Απριλίου 2010, παντρεύτηκε την ενδυματολόγο Σεσίλια Κορονάδο και στις 3 Νοεμβρίου του ίδιου έτους, ήρθε στον κόσμο η κόρη τους, Αουρόρα Κολόμπο. Νονοί της Αουρούρα, είναι οι καλοί φίλοι του Φελίπε, Καμίλα Μπορδονάμπα και Μπενχαμίν Ρόχας. 1999: Chiquititas 1999 2000: Chiquititas 2000 2001: Chiquititas 2001 2007: Son de Fierro 2002: Señales 2003: Tiempo 2004: Memoria 2006: Erreway en Concierto 2006: El Disco de Rebelde Way 2007: Erreway presenta su caja recopilatoria TBA: Vuelvo
Οικογένεια Λεμού

Η οικογένεια Λεμού είναι μια σημαντική ελληνική οικογένεια πλοιοκτητών η οποία ασχολείται επαγγελματικά με τη ναυτιλία από τον 18ο αιώνα. Η οικογένεια από την Καρδαμύλη της Μάνης. Το αρχικό επώνυμο της οικογένειας κατά την παραμονή τους στην Μάνη ήταν το Λεμάκη. Ωστόσο, εν μέσω της αποδημίας της οικογένειας από τη Μάνη στη Χίο, η οικογένεια άλλαξε το επώνυμο της σε Λεμός για να μην εντοπιστεί. Από το 1860 έως το 1914 η οικογένεια είχε στην κατοχή της 52 εμπορικά πλοία.

 Το 1905, ο καπετάνιος Χρήστος Μ. Λεμός ήταν συνιδιοκτήτης και καπετάνιος του ατμόπλοιου Μαριέττα Ράλλη, το οποίο είναι το πρώτο ατμόπλοιο που ανήκε σε ναυτικούς από τις Οινούσσες. Σε αναγνώριση της συνεισφοράς της οικογένειας στην πολεμική προσπάθεια, η οικογένεια Λεμού παρέλαβε ως δώρο ένα από τα 100 πλοία Λίμπερτυ που παραχωρήθηκαν από τις ΗΠΑ σε Έλληνες πλοιοκτήτες. Τα πλοία Λίμπερτυ έπαιξαν καθοριστικό ρόλο στην άνοδο του ελληνικού εμπορικού ναυτικού μετά τον Β΄ ΠΠ. Άλλος ένας σημαντικός εκπρόσωπος της οικογένειας στη ναυτιλία είναι ο καπετάνιος Λέων Γ. Λεμός, ιδρυτής της Efploia Shipping. Ήταν ένας από τους πιο καταξιωμένους Έλληνες πλοιοκτήτες της δεκαετίας του 1970 και του 1980. Αφού πούλησε 15 από τα 17 εμπορικά πλοία του το 1980, ο κ. Λεμός επέστρεψε στην αγορά το 1985 παραγγέλνοντας 10 μπαλκ κάριερ από την Hyundai Heavy Industries. Τα περισσότερα μέλη της οικογένειας Λεμού ζουν στην Ελλάδα. Ωστόσο, σημαντικό μέρος των μελών της οικογένειας ζουν σε πανάκριβα σπίτια αξίας πολλών εκατομμυρίων λιρών στο Μέιφερ και το Σεντ Τζονς Γουντ του Λονδίνου.
Παναγιώτα Πετρίδου

Η Παναγιώτα Πετρίδου είναι παρουσιάστρια της γερμανικής τηλεόρασης και πωλήτρια αυτοκινήτων. Γεννήθηκε στις 13 Ιουλίου 1979 στο Ζόλινγκεν της Γερμανίας από γονείς Έλληνες μετανάστες. Αφού τελείωσε το λύκειο, παρακολούθησε μια εκπαίδευση ως πωλήτρια αυτοκινήτων στην BMW. Εν συνεχεία εργάστηκε σε διάφορους κλάδους πωλήσεων. Από το 2004 πωλούσε αυτοκίνητα της μάρκας MINI και πολύ σύντομα κατάφερε ν’ αναδειχτεί ως η καλύτερη πωλήτρια της ΒMW, μιας από τις μεγαλύτερες αυτοκινητοβιομηχανίες της Γερμανίας. Το 2010 κάνει το ντεμπούτο της στη γερμανική τηλεόραση, όταν η SONY Pictures Television της πρότεινε την παρουσίαση ενός νέου είδους τηλεοπτικού σόου, στο οποίο θα ασχολούνταν με την πώληση μεταχειρισμένων οχημάτων στην εκπομπή Biete Rostlaube, suche Traumauto στον τηλεποπτικό σταθμό VOX. Το επόμενο βήμα στην καριέρα της έγινε το 2013 με μια δεύτερη εκπομπή με τίτλο Abgewürgt und Ausgebremst.

 Από το 2010: Biete Rostlaube, suche Traumauto Από το 2013: Abgewürgt und Ausgebremst Συμμετοχή σε τηλεοπτικές εκπομπές: 2012: Promi Kocharena Weihnachts-Spezial στο VOX 2013: Promi Shopping Queen στο VOX 2013: Familien-Duell Promi Spezial στο RTL 2013: Markus Lanz στο ZDF 2013: Grill den Henssler –το νέο Kocharena στο VOX 2013: Das Perfekte Promi Dinner στο VOX 2014: Tietjen und Hirschhausen στο NDR 2014: Willkommen bei Mario Barth στο RTL 2014: Markus Lanz στο ZDF 2014: Goodbye Deutschland στο VOX 2014: Geht’s noch?! Kayas Woche στο RTL 2014: 5 gegen Jauch στο RTL 2014: Mario Barth deckt auf! στο RTL 2014: Grill den Henssler – die neue Kocharena στο VOX 2015: NDR Talk Show στο ARD 2015: Let’s Dance στο RTL 2015: Markus Lanz στο ZDF 2015: Grill den Henssler – το νέο Kocharena στο VOX
Ρέγιερ Βενέτσια

Η Ρέγιερ Βενέτσια (ιταλικά: Reyer Venezia) είναι ιταλικός επαγγελματικός σύλλογος καλαθοσφαίρισης με έδρα τη Βενετία. Ιδρύθηκε το 1960. Χρώματα της ομάδας είναι το λευκό, το μπορντό και το χρυσό. Η ομάδα διεξάγει τους εντός έδρας αγώνες της στο Τζουζέπε Ταλιέρτσιο, χωρητικότητας 3.509 θεατών. Μετέχει στο πρωτάθλημα της Σέριε Α και το Γιούροκαπ.

 Με την πάροδο των ετών, λόγω συμφωνιών χορηγίας, είναι επίσης γνωστή ως: Noalex Venezia (1966–1970) Splügen Venezia (1970–1973) Canon Venezia (1973–1980) Carrera Venezia (1980–1984) Giomo Venezia (1984–1987) Hitachi Venezia (1987–1990) Scaini Venezia (1991–1993) Acqua Lora Venezia (1993–1994) San Benedetto (1994–1995) Panto Venezia (1998–2001) Acqua Pia Antica Marcia (2005–2006) Umana Reyer Venezia (2006–τώρα) Τελευταία ενημέρωση: 16 Φεβρουαρίου 2020 Πρωτάθλημα ΙταλίαςΠρωταθλήτρια (4): 1941–42, 1942–43, 2016–17, 2018-19Κύπελλο ΙταλίαςΚυπελλούχος (1): 2019-20 Κύπελλο ΚόρατςΦιναλίστ: (1): 1980–81FIBA Europe CupΠρωταθλήτρια (1): 2017–2018 Επίσημος ιστότοπος
Νικόλαος Σπέντζας

Ο Νικόλαος Σπέντζας του Ιωάννη (Φιλιατρά 1905 – Αθήνα 7 Δεκεμβρίου 1959) ήταν Έλληνας δικηγόρος και πολιτικός. Διετέλεσε βουλευτής επί μακρόν στην εκλογική περιφέρεια Μεσσηνίας. Τιμήθηκε με τον Ανώτερο Ταξιάρχη του Φοίνικα.

 Γεννήθηκε στα Φιλιατρά το 1905. Ήταν γόνος παλαιάς οικογενείας των Φιλιατρών. Ο προπάππος του Αντώνιο-Αναγνώστης Σπέντζας εκπροσώπησε την γενέτηρά του στην 2η Εθνοσυνέλευση. Ο πάππος του Γεώργιος Α. Σπέντζας διετέλεσε δήμαρχος Εράνης (Φιλιατρών), βουλευτής και Αντιπρόεδρος της Βουλής του νεοσύστατου Ελληνικού Κράτους. Ο πατέρας του, Ιωάννης Γ. Σπέντζας , εξελέγη βουλευτής Τριφυλίας το 1906 και το 1910, και βουλευτής Μεσσηνίας το 1910 και τον Δεκέμβριο του 1915. Ο Νικόλοας Ι. Σπέντζας σπούδασε στη Νομική Σχολή του Πανεπιστημίου Αθηνών και άσκησε το επάγγελμα του δικηγόρου. Διετέλεσε νομικός σύμβουλος του ΟΔΕΠ και ανέλαβε επίσης γενικός διευθυντής του ΑΣΟ. Εξελέγη βουλευτής Τριφυλίας για πρώτη φορά το 1933. Στη συνέχεια επανεξελέγη βουλευτής Μεσσηνίας στις εκλογές του 1936 με το Κόμμα Ελευθεροφρόνων, στις εκλογές του 1946 με την Ένωση Εθνικοφρόνων και ως ανεξάρτητος το 1950. Ακολούθως εξελέγη βουλευτής Τριφυλίας με τον Ελληνικό Συναγερμό το 1952 και βουλευτής Μεσσηνίας με την ΕΡΕ το 1956. Στην κυβέρνηση του Ιωάννη Μεταξά διετέλεσε Γενικός Γραμματεύς και ακολούθως υφυπουργός Εθνικής Παιδείας και Θρησκευμάτων από τις 3 Απριλίου 1939 έως τις 29 Ιανουαρίου 1941.. Συνέχισε στο ίδιο υφυπουργείο και στην κυβέρνηση Κορυζή ως τις 18 Απριλίου 1941, οπότε και παραιτήθηκε για να μη συμμετέχει σε Κυβερνητική θέση κατά την Γερμανική Κατοχή . Αργότερα, στην κυβέρνηση του Κωνσταντίνου Καραμανλή υπηρέτησε ως υφυπουργός Οικισμού και Σεισμοπλήκτων Νήσων από τις 6 Οκτωβρίου 1955 ως τις 29 Φεβρουαρίου 1956. Το έργο του στις κυβερνητικές θέσεις στις οποίες υπηρέτησε αποτυπώνεται στην αποφάσεις οι οποίες δημοσιεύθηκαν στην Εφημερίδα της Κυβερνήσεως και φέρουν την υπογραφή του. Οι εμπαθείς κριτές του έργου της Κυβερνήσεως Μεταξά, όχι μόνον παραβλέπουν μονίμως την ανάγκη ψυχολογικής προετοιμασίας της Ελληνικής Κοινωνίας για τον επερχόμενο πόλεμο δια της λήψεως των αναγκαίων μέτρων, αλλά ηθελημένα αποσιωπούν το έργο τη, ιδιαιτέρως στην Παιδεία: συμπλήρωση του κτιριακού προγράμματος των σχολικών κτιρίων, κυρίως στην ύπαιθρο, μέριμνα για την υγεία και την διατροφή των μαθητών (μαθητικά συσσίτια και σχολίατροι) και πλείστα άλλα, σε σημείο να διερωτάται ο καλόπιστος πολίτης πως εξοικονομούσε η Κυβέρνησε τότε χρήματα γι' αυτά, παρά τις τεράστιες δαπάνες προετοιμασίας της Ελλάδας για πόλεμο. Στο μικρό χρονικό διάστημα της θητείας του ως Υφυπουργού Σεισμοπλήκτων νήσων επιτάχυνε το πρόγραμμα ανοικοδομήσεως των νήσων αυτών. Η σημαντική πρόοδος των έργων αποτυπώνονται στο φωτογραφικό αρχείο του Υπουργείο, το οποίο απέστειλαν οι επί τόπου υπηρεσίας με την κατάσταση κατά την ανάληψη της θέσεως από τον Νικόλαο Σπέντζα και κατά την παράδοση στον επόμενο Υφυπουργό. Απεβίωσε την 7η Δεκεμβρίου 1959 και κηδεύθηκε δημοσία δαπάνη από τον Ιερό Ναό της Μητροπόλεως Αθηνών στις 9 Δεκεμβρίου.Ο υιός του, Ιωάννης Σπέντζας,συνεχίζοντας την οικογενειακή παράδοση προσφοράς προς την πατρίδα, πολιτεύθηκε το 1974 και εξελέγη βουλευτής με τη Νέα Δημοκρατία.
Μπιπάσα Μπάσου

Η Μπιπάσα Μπάσου (Μπενγκάλι: বিপাশা বসু, Χίντι: बिपाषा बासु, 7 Ιανουαρίου 1979) είναι Ινδή ηθοποιός και μοντέλο. Μετά τη νίκη της στο διαγωνισμό Ford's Godrej Cinthol Supermodel το 1996 εξελίχτηκε σε μια από τις πιο διάσημες ηθοποιούς του Μπόλιγουντ. Το όνομα της φιγουράρει συχνά σε λίστες με τις πιό σέξυ γυναίκες Ασιατικής καταγωγής.

 Γεννήθηκε στις 7 Ιανουαρίου του 1979 στο Νέο Δελχί και είναι το δεύτερο από τα 3 παιδιά της οικογένειας της. Σε μικρή ηλικία μετακόμισε στην Καλκούτα. Αν και αρχικά σκόπευε να σπουδάσει Ιατρική η νίκη της σε ηλικία 17 ετών σε ένα διαγωνισμό μοντέλων την ώθησε να επιδιώξει μια καριέρα αρχικά στο μόντελινγκ και μετέπειτα στον κινηματογράφο. Το ντεμπούτο της στο σινεμά έγινε με την ταινία Ajnabee του σκηνοθετικού διδύμου Αμπάς-Μουστάν, δίπλα στους Αξάι Κουμάρ, Μπόμπι Ντεόλ και Καρίνα Καπούρ, και της απέφερε ένα βραβείο καλύτερης πρωτοεμφανιζόμενης στα Filmfare Awards. To 2002 πρωταγωνιστεί στην μεγαλύτερη επιτυχία της χρονιάς για το Ινδικό σινεμά, το θρίλερ του Βικράμ Μπατ Raaz κερδίζοντας και μια υποψηφιότητα για βραβείο Α' Γυναικείου Ρόλου. Παράλληλα συμμετέχει σε βιντεοκλίπ γνωστών τραγουδιστών εκτοξεύοντας τη φήμη της στα ύψη. Το 2008 θα συνεργαστεί για δεύτερη φορά με το σκηνοθετικό δίδυμο Αμπάς-Μπουστάν στο εμπορικά επιτυχημένο Race δίπλα στους Σαΐφ Αλί Χαν, Ανίλ Καπούρ και Κατρίνα Καΐφ. Πρωταγωνιστεί επίσης στη μέτρια εισπρακτική επιτυχία Bachna Ae Haseeno εισπράττοντας πάντως θετικές κριτικές. 2001: Ajnabee 2002: Takkari Donga 2002: Aankhen (έκτακτη εμφάνιση) 2002: Mere Yaar Ki Shaadi Hai (έκτακτη εμφάνιση) 2002: Raaz 2002: Chor Machaaye Shor 2002: Gunaah 2003: Jism 2003: Footpath 2003: Rules - Pyaar Ka Superhit Formula (έκτακτη εμφάνιση) 2003: Zameen 2004: Ishq Hai Tumse 2004: Aetbaar 2004: Rudraksh 2004: Rakht: What If You Can See the Future 2004: Madhoshi 2005: Chehraa 2005: Sachien 2005: Barsaat: A Sublime Love Story 2005: No Entry 2005: Apaharan 2005: Shikhar 2005: Viruddh (έκτακτη εμφάνιση) 2006: Hum Ko Deewana Kar Gaye 2006: Darna Zaroori Hai 2006: Phir Hera Pheri 2006: Alag (έκτακτη εμφάνιση) 2006: Corporate 2006: Omkara (έκτακτη εμφάνιση) 2006: Jaane Hoga Kya 2006: Dhoom 2 2007: Nehlle Pe Dehlla 2007: No Smoking (έκτακτη εμφάνιση) 2007: Om Shanti Om (έκτακτη εμφάνιση) 2007: Dhan Dhana Dhan Goal 2008: Race 2008: Bachna Ae Haseeno 2001 : Filmfare Best Debut Award (Ajnabee) 2002 : Sony faces of the Year 2003 : Bollywood Movie Award - Best Villain (Jism) 2003 : Zee Cine Award Dynamic Duo (Raaz) 2006 : GIFA Best Actress Award (Corporate) 2006 : GIFA Best Actress critics (Corporate) 2007 : Bollywood Movie Award - Best Actress (Corporate) Η Μπιπάσα Μπάσου στην IMDb Η Μπιπάσα Μπάσου στο Fashion Model Directory
Χαρούλα Δημητρίου

Η Χαρά (Χαρούλα) Δημητρίου (γεννημένη στις 12 Απριλίου 1990) είναι Ελληνίδα ποδοσφαιρίστρια του Παναθηναϊκού. Αγωνίζεται ως μέσος και έχει εμφανιστεί στην εθνική ομάδα γυναικών της Ελλάδας.

 Η Δημητρίου έχει κληθεί στην ελληνική εθνική ομάδα για τους προκριματικούς αγώνες του Παγκοσμίου Κυπέλλου Ποδοσφαίρου 2019. Η Ελλάδα απέτυχε να προκριθεί. Χαρούλα Δημητρίου – Επιδόσεις στις διοργανώσεις της UEFA (Αγγλικά) Προφίλ Χαρούλα Δημητρίου στο Soccerway
Αστικός μύθος

Οι αστικοί μύθοι ή αστικοί θρύλοι αποτελούν ιστορίες ή θρύλους —συνήθως φανταστικών— γεγονότων που διαδίδονται μαζικά. Εναλλακτικά θα μπορούσαν να χαρακτηριστούν ως ευρέως διαδεδομένες φήμες. Ωστόσο, δεν είναι απαραιτήτως δημιουργήματα της φαντασίας, καθώς αρκετοί θρύλοι στηρίζονται σε πραγματικά γεγονότα. Κάποιοι αστικοί θρύλοι έχουν καταφέρει να επιβιώσουν για αρκετά χρόνια με μικρές παραλλαγές. Πλέον κατά κανόνα διαδίδονται μέσω του διαδικτύου, από τα μέσα κοινωνικής δικτύωσης και από τα λεγόμενα μπλογκ.

 Παρά την ονομασία τους, οι θρύλοι αυτοί δεν συνδέονται απαραίτητα με ένα αστικό περιβάλλον μέσα στο οποίο διαδραματίζονται. Ο όρος αστικός χρησιμοποιείται προκειμένου να διαχωριστούν από άλλου είδους (λόγου χάρη, τους παραδοσιακούς μύθους που συνδέονται με την αγροτική ζωή) και εισήχθη από τον καθηγητή Jan Harold Brunvand στο βιβλίο του The Vanishing Hitchhiker: American Urban Legends & Their Meanings. Στο βιβλίο αυτό, ο Brunvand δημιούργησε μια συλλογή από αστικούς θρύλους και φανταστικές ιστορίες με κύριο σκοπό να αποδείξει πως η μυθοπλασία αποτελεί διαχρονική πρακτική του ανθρώπου αλλά και για να υποστηρίξει πως ακόμα και θρύλοι αυτού του είδους μπορούν να χρησιμοποιηθούν για την μελέτη της σύγχρονης κουλτούρας. Στόχος τους είναι να εκφράσουν « διαμέσου της υπερβολής, δυσπιστία για το νεωτερικό, για το άγνωστο, για μια επιστήμη χωρίς συνείδηση, προκειμένου να βοηθηθεί ο κοινός άνθρωπος να αντιμετωπίσει κάποιους ανάλογους κινδύνους, νιώθοντας αλληλέγγυος με όσους πιστεύουν όσα πιστεύει και ο ίδιος » Το περιεχόμενο των αστικών θρύλων ποικίλει και περιλαμβάνει συχνά στοιχεία τρόμου ή καλλιέργειας κάποιου φόβου. Παραδείγματα αστικών θρύλων είναι η ύπαρξη κροκοδείλων στους υπονόμους της Νέας Υόρκης, το ότι το σώμα του Γουόλτ Ντίσνεϊ είναι παγωμένο σε θάλαμο κρυογενετικής, το ότι κατά καιρούς αναφέρονται μαρτυρίες σχετικά με τον Μπρους Λη ή τον Έλβις Πρίσλεϊ, τον μύθο της μίας ψήφου, το Hellenic Quest κ.ά. Κατάλογος αστικών μύθων Θεωρίες συνωμοσίας Μυστήρια Urban Legends Reference Pages - Snopes About.com: Urban Legends and Folklore Αρχειοθετήθηκε 2005-02-06 στο Wayback Machine. Aστικοί μύθοι:η επιστολή του Αγίου Νεκταρίου κυκλοφορεί στη Λέσβο Συνέντευξη Μηνά Αλεξιάδη, καθηγητή Λαογραφίας στο Πανεπιστήμιο Αθηνών http://www.metafysiko.gr/?p=3015 the Skeptic's Dictionary [1] Veronique Campion Vincent, Jean-Bruno Renard, Legendes urbaines.Rumeurs d'aujourd'hui, εκδ.Payot, Παρίσι, 1992 Δημήτρης Μπενέκος, Αστικοί θρύλοι. Φαντασία και πραγματικότητα στις σύγχρονες ανώνυμες λαϊκές αφηγήσεις, Ηπειρωτικό Ημερολόγιο, τ. 25. Ιωάννινα 2006, σ. 159-170 Michael Shermer, Γιατί οι άνθρωποι πιστεύουν σε παράξενα πράγματα. Ψευδοεπιστήμη,προλήψεις και άλλες πλάνες του καιρού μας, μτφρ.Μιχάλης Παναγιωτάκης,εκδ. Πανεπιστημιακές Εκδόσεις Κρήτης, 2004 Sagan, Carl. Στοιχειωμένος κόσμος : Επιστήμη: Κερί μες στο σκοτάδι, μτφρ.Αιμιλία Μανούση, εκδ Έσοπτρον, Αθήνα, 1998 Παύλος Λασκαρίδης, Στα ίχνη των UFO. Μαρτυρίες, θεωρίες και απόψεις για το πρόβλημα της ζωής στο σύμπαν, εκδ. Δίαυλος, Αθήνα, 2002
Μαρία της Κλέβης, πριγκίπισσα του Κοντέ

Η Μαρία, γαλλ. Marie de La Mark-Cleves de Nevers (1553 - 1574) από τον Οίκο του Λα Μαρκ ήταν κόρη του δούκα του Νεβέρ και με τον γάμο της έγινε πριγκίπισσα του Κονντέ.

 Ήταν η τρίτη κόρη του Φραγκίσκου Α΄ δούκα του Νεβέρ και της Μαργαρίτας των Βουρβόνων, κόρης του Καρόλου δούκα του Βαντόμ. Παντρεύτηκε το 1572 τον Ερρίκο Α΄ των Βουρβόνων πρίγκιπα του Κονντέ και είχε τέκνα: Αικατερίνη μαρκησία του Ιλ. thePeerage.com Women in power in 1570
Πυρκαγιά ορυχείων

Πυρκαγιά ορυχείων είναι η πυρκαγιά που καίει μέσα σε στοά ορυχείου. Τέτοιες πυρκαγιές ξεσπούν αιφνίδια, όταν το ορυκτό κάρβουνο έρθει σε επαφή με το οξυγόνο της ατμόσφαιρας. Εκτός από τις φυσικές επιδράσεις, όπως η κατώρυξη του πετρώματος ή η διάβρωση των στρωμάτων της επιφάνειας, συχνά τα αίτια είναι τεχνητά: Λάθη κατά τον κλιματισμό του ορυχείου, ή την εγκατάλειψη μη κερδοφόρων στοών μπορούν να οδηγήσουν σε ανάφλεξη του ορυκτού άνθρακα. Ανάφλεξη του ορυκτού μπορεί επίσης να συμβεί σε αποθήκες ή σε βαγόνι τραίνου ή σε αμπάρι πλοίου κατά τη διάρκεια της μεταφοράς του. Όταν το κάρβουνο έχει θερμοκρασία 150 °C μέχρι 500 °C ή η ποσότητα του οξυγόνου δεν επαρκεί, τότε η καύση γίνεται ατελής, χωρίς φλόγα. Άνω των 500 °C και όταν η ποσότητα του οξυγόνου είναι αρκετή, τότε το ορυκτό κάρβουνο πυρακτώνεται (περ. 1000 °C) και βγάζει φλόγα (μέχρι 1200 °C) κάνοντας τέλεια καύση.

 Πυρκαγιές ορυχείων σημειώνονται σε ολόκληρο τον Κόσμο. Στα ορυχεία δυτικά της Καλκούτας και σε μια έκταση 700 τετραγωνικών χιλιομέτρων σημειώθηκαν το 1997 γύρω στις 169 πυρκαγιές. Το Federal Office of Surface Mining (OSM) διατηρεί τη βάση δεδομένων AMLIS για τις πυρκαγιές. Το 1999 καταμετρήθηκαν 150 ζώνες πυρκαγιών στο Κεντάκι, στην Πενσυλβανία, στη Δυτική Βιρτζίνια, στα Απαλάχια όρη, στο Κολοράντο, στα Ρόκι Μάουντενς και αλλού. Στην Πενσυλβάνια είναι γνωστές 45 ζώνες πυρός. Στο ορυχείο Centralia Mine η πυρκαγιά μαίνεται από το 1962 και επεκτείνεται συνεχώς. Στο Πλάνιτς έκαιγε μια πυρκαγιά από το 1476, η οποία κατασβέσθηκε το 1860. Στο Ντούντβάιλερ του κρατιδίου Ζάαρλαντ πήρε φωτιά το 1668 ένα ορυχείο που καίει ακόμα και σήμερα. Στην Πολωνία, την Τσεχία και την Ουκρανία είναι γνωστό ότι υπάρχουν εστίες φωτιάς. Στην Ουκρανία καίουν περίπου 140 αποθήκες ορυκτού άνθρακα. Στη Ρωσία το 1998 σημειώθηκαν 74 πυρκαγιές. Στην Αφρική σημειώνονται πυρκαγιές στη Νότιο Αφρική, Ζιμπάμπουε, Μποτσουάνα, στη Μοζαμβίκη και τη Ζάμπια. Πέντε χιλιόμετρα βόρεια της πόλης Wingen καίγεται το βουνό the Burning Mountain εδώ και 6.000 χρόνια. Η φωτιά βρίσκεται σε βάθος 30 μέτρων και κινείται με ταχύτητα ενός μέτρου το χρόνο. Η Κίνα είναι ο μεγαλύτερος παραγωγός ορυκτού άνθρακα στον κόσμο. Υπολογίζεται ότι στη βόρεια Κίνα ετησίως 10 ως 20 εκατομμύρια τόνοι της παραγωγής καταστρέφονται από πυρκαγιά ορυχείου, ενώ 100 ως 200 εκατομμύρια τόνοι αχρηστεύονται. Είναι γνωστές πάνω από εκατό μεγάλες εκτάσεις με πολλές εστίες πυρός η κάθε μια. Στην Ινδονησία ήταν μια πυρκαγιά που έκαιγε επί τέσσερα χρόνια. Στη Βενεζουέλα έγινε γνωστή μια πυρκαγιά, αγνώστων λοιπών στοιχείων. Chinesisch-Deutsches Forschungsprojekt(Αγγλικά) Kohlebrandforschung bei HarbourDom Αρχειοθετήθηκε 2008-05-10 στο Wayback Machine.(Γερμανικά) Mitteilung der GeoUnion(Γερμανικά) Prakash's coal fire homepage(Αγγλικά) ITC's coal fire homepage(Αγγλικά) Centralia mine fire(Αγγλικά) Informationen zu Theorie und Praxis von Selbstentzündung und Wärmeexplosion(Γερμανικά) Inferno in der Unterwelt(Γερμανικά) Brennende Kohleflöze: Feuer unter der Erde Αρχειοθετήθηκε 2008-12-06 στο Wayback Machine. sueddeutsche.de, 17.01.2008 (Γερμανικά)
Ακρογιάλι Λακωνίας

Το Ακρογιάλι (όπως αναφέρεται στην απογραφή) ή Πιόντες είναι οικισμός του Δήμου Ανατολικής Μάνης και ανήκει στην κοινότητα Λαγίας. Σύμφωνα με την απογραφή του 2011, έχει 12 κατοίκους. Απέχει 4 χιλιόμετρα από την Λάγια. Το χωριό ονομαζόταν Πιόντες μέχρι το 1912, όταν μετονομάστηκε επίσημα σε Πιόντες (Αντρογιάλι), το 1928 μετονομάστηκε σε Αντρογιάλι και το 1940 σε Ακρογιάλι.

 Η κεντρική εκκλησία του χωριού είναι ο Ιερός Ναός του Αγίου Χαραλάμπους. Το Μοναστήρι της Μεταμόρφωσης του Σωτήρα, με το καμπαναριό και τις τοιχογραφίες που χρονολογούνται στον 13ο και 18ο αιώνα.Η εκκλησία του Αγίου Νικολάου στο κοιμητήριο των Πιοντών. Οι μονοκάμαρες εκκλησίες (ξωκλήσια) : Παναγία η Μεγαλόχαρη, Άγιος Ισίδωρος, Άγιος Σπυρίδωνας, Άγιος Γεώργιος, Άγιος Νικόλαος, Άγιος Δημήτριος, Άγιος Ιωάννης, Προφήτης Ηλίας κ.α. Το Σπήλαιο του Κοκά που δεν χρησιμοποιείται για το στάβλισμα ζώων και δεν έχει γίνει πλήρης εξερεύνηση ακόμα. Η Λήμνος ή Λύμνος, ένας από τους σπανιότερους φυσικούς υδροβιότοπους στην Μέσα Μάνη. Βελανιδιές άνω των πεντακοσίων ετών (σπάνια συναντάται στην Μέσα Μάνη, απομεινάρια των παλιών βελανιδοδασών που υπήρχαν στην ευρύτερη περιοχή του Ταινάρου). Ο Τούχνος ή Ντούχνος, λόφος στην οροσειρά του Σαγγιά με παμπάλαιες λιθοδομές (ερείπια παλαιών σπιτιών που χρονολογούνται τουλάχιστον στο 1600 μ.Χ., στην κορυφή του Τούχνου) Ο Πύργος της οικογένειας Γεωργόπουλου χτισμένος τον 18ο αιώνα. Τα χαλάσματα του Πύργου της οικογένειας Μαυροειδάκου ή Ρώσσου στην τοποθεσία Κουμάρια. Το παλαιό κοιμητήριο (Κιβούρια) του χωριού δίπλα από το Μοναστήρι του Σωτήρα. Δύο παλαιότατα λιοτρίβια (το ένα στην Πάνω Χώρα στα Τσικλιάνικα και το άλλο Πιερριάνικο). Παλαιά οικίσματα χτισμένα με το παλιό αρμολόγημα . Αντρόγιαλος Φριάτσι Άμπελο Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Use Your Illusion II

Το Use Your Illusion II είναι το τέταρτο στούντιο άλμπουμ του αμερικανικού hard rock συγκροτήματος Guns N' Roses. Κυκλοφόρησε μαζί με τον τρίτο δίσκο του συγκροτήματος, Use Your Illusion I. Έχει πουλήσει πάνω από 5.000.000 αντίτυπα στις Η.Π.Α. Οι δίσκοι Use Your Illusion είναι οι τελευταίοι με τον κιθαρίστα Ίζυ Στράντλιν και οι πρώτοι με τον πιανίστα Ντίζυ Ριντ και τον ντράμμερ Ματ Σόρουμ.

 Στα δύο αυτά άλμπουμ παρατηρείται μια αλλαγή στον ήχο του συγκροτήματος, καθώς είναι επηρεασμένοι από πανκ και κλασσική μουσική. Αυτό γίνεται εμφανές με την χρήση πιάνου από τον Αξλ Ρόουζ και τον Ντίζυ Ριντ. Διαφορά παρουσιάζεται και λόγω της αντικατάστασης του ντράμμερ Στίβεν Άντλερ από τον Ματ Σόρουμ, καθώς εκείνος είχε απολυθεί λόγω της μεγάλης χρήσης ηρωΐνης. Ο δίσκος αυτός, μάλιστα, έχει ένα πιο πολιτικό θέμα, κάτι που γίνεται εμφανές και από το κομμάτι "Civil War", το οποίο είναι το τελευταίο στο οποίο εμφανίζεται ο Άντλερ. Το Use Your Illusion II αποτελείται κυρίως από τραγούδια που γράφτηκαν μετά το Appetite for Destruction. Τα Use Your Illusion είναι τα πρώτα άλμπουμ της μπάντας στα οποία τραγουδούν και άλλα μέλη εκτός από τον Ρόουζ. Στο κομμάτι "14 Years" κύρια φωνητικά παρέχει ο κιθαρίστας Ίζυ Στράντλιν, ενώ στο "So Fine" ο μπασίστας Νταφ ΜαΚέγκαν. Ο Ρόουζ παρουσιάζεται για πρώτη φόρά να παίζει κάποιο όργανο εκτός από πιάνο και πλήκτρα: κιθάρα στο "Shotgun Blues". Υπήρχε δυσκολία στο να επιτευχθεί ο ήχος του άλμπουμ. Η τελική μίξη έγινε από τον Μπιλ Πράις. Ο κιθαρίστας Slash έχει δηλώσει ότι μεγάλο μέρος των άλμπουμ γράφτηκε στο σπίτι του μέσα σε δύο νύχτες, με ακουστικά όργανα, μετά από μήνες χωρίς νέο υλικό. Πάνω από 500,000 αντίτυπα των δύο δίσκων πουλήθηκαν μέσα σε δύο ώρες από την κυκλοφορία τους. Και οι δύο δίσκοι έχουν γίνει 7x πλατινένιοι. Τα εξώφυλλα απποτελούν απόσπασμα της σχολής των Αθηνών του Ραφαήλ. Τα εξώφυλλα είναι έργο του καλλιτέχνη Μαρκ Κοστάμπι, ενώ ονομάστηκε "Use Your Illusion" από τον Πωλ Κοστάμπι. Η μόνη διαφορά ανάμεσα στα εξώφυλλα των δύο άλμπουμ είναι ότι στο Use Your Illusion I το έργο είναι καλυμμένο από κίτρινο και κόκκινο, ενώ στο II από μωβ και μπλε. Guns N' Roses: Αξλ Ρόουζ - κύρια φωνητικά, πιάνο, κιθάρα, πλήκτρα στο "My World" Slash - κιθάρες, μπάντζο στο "Breakdown" Ίζυ Στράντλιν - κιθάρες, κύρια φωνητικά στο "14 Years", σιτάρ στο "Pretty Tied Up", φωνητικά Νταφ ΜαΚέγκαν - μπάσο, κύρια φωνητικά στο "So Fine", κρουστά στο "Locomotive", φωνητικά Ντίζυ Ριντ - πλήκτρα, πιάνο, φωνητικά Ματ Σόρουμ - ντραμς, φωνητικάΕπιπλέον μουσικοί: Στίβεν Άντλερ - ντραμς στο "Civil War" Τζόαν Λάνγκλι - ντραμς & πλήκτρα στο "My World" Χάουαρντ Τίμαν - πιάνο στο "So Fine" Σάννον Χουν - φωνητικά στο "Don't Cry" The Waters - φωνητικά στο "Knockin' On Heaven's Door"
Εθνικός ύμνος της Μογγολίας

Ο Εθνικός ύμνος της Μογγολίας δημιουργήθηκε το 1950. Την μουσική έγραψε ο Μπιλεγκίν Νταμντινσούρεν (Bilegiin Damdinsüren, 1919 - 1991) και ο Λιβσανιάμτς Μούρντορι (Luvsanyamts Murdorj, 1915 - 1996), ενώ οι στίχοι είναι του Τσεντίιν Νταμνντινσούρεν (Tsendiin Damdinsüren, 1908 - 1988). Στη διάρκεια του εικοστού αιώνα, η Μογγολία είχε αρκετούς εθνικούς ύμνους. Ο πρώτος χρησιμοποιήθηκε από το 1924 ως το 1950, ο δεύτερος την περίοδο μεταξύ 1950 και 1962, ένας τρίτος στο διάστημα από 1961 ως 1991. Από το 1991, το μεγαλύτερο μέρος του ύμνου του 1950 είναι ξανά σε χρήση, με τη διαφορά ότι έχει παραλειφθεί η δεύτερη στροφή, η οποία υμνούσε μεταξύ άλλων τον Λένιν και τον Στάλιν. Στις 6 Ιουλίου του 2006 οι στίχοι αναθεωρήθηκαν από το μογγολικό κοινοβούλιο ώστε να τιμηθεί ο Τζενγκίς Χαν.

 Дархан манай тусгаар улс Даяар Монголын ариун голомт Далай их дээдсийн гэгээн үйлс Дандаа энхжиж, үүрд мөнхөжнөХамаг дэлхийн шударга улстай Хамтран нэгдсэн эвээ бэхжүүлж Хатан зориг, бүхий л чадлаараа Хайртай Монгол орноо мандуулъяӨндөр төрийн минь сүлд ивээж Өргөн түмний минь заяа түшиж Үндэс язгуур, хэл соёлоо Үрийн үрдээ өвлөн бадрааяЭрэлхэг Монголын золтой ардууд Эрх чөлөө жаргалыг эдлэв Жаргалын түлхүүр, хөгжлийн тулгуур Жавхлант манай орон мандтугай Darhan manai tusgár uls Dayár mongolīn ariun golomt Dalai ih dédsín gegén üils Dandá enhjij, űrd mönhöjnöHamag delhín şudarga ulstai Hamtran negdsen ewé behjűlj Hatan zorig, bühí l çadlárá Hairtai Mongol ornó mandúl’yaÖndör törín minĭ süld iwéj Örgön tümní minĭ zayá tüşij Ündes yazgúr, hel soyoló Ürín ürdé öwlön badráyaErelheg Mongolīn zoltoi ardúd Erh çölő jargalīg edlew Jargalīn tülhűr, högjlín tulgúr Jawhlant manai oron mandtugai Το αταλάντευτο ανεξάρτητο κράτος μας Οι ιεροί πρόγονοι όλων των Μογγόλων Όλες οι καλές πράξεις του κόσμου Πάντα σταθερές, συνεχίζουν για πάνταΜε όλα τα έντιμα κράτη στον κόσμο Ενισχύουν τους δεσμούς μας Με όλη τη θέληση και δύναμή μας Ας αναπτύξουμε την πολυαγαπημένη μας ΜογγολίαΤο σύμβολο του σπουδαίου κράτους μας ευλογεί Η μοίρα των ανθρώπων υποστηρίζει Τους προγόνους μας, τον πολιτισμό και την γλώσσα Ας την περιβάλλουμε πάντα με στοργή και (ας την κάνουμε να) ευημερείΛαμπροί λαοί της γενναίας Μογγολίας Έχετε ελευθερία και ευτυχία Κλειδί για την ευτυχία, θεμέλιο για την ευημερία Η σπουδαία μας χώρα ευημερεί. Ορχηστρική έκδοση σε αρχείο μορφής RealAudio
Βλέννα

Η βλέννα είναι μια γλοιώδης ουσία, η οποία παράγεται στους βλεννογόνους αδένες, ή βλεννογόνους, ή και βλεννογόνους υμένες. Ένας ενήλικας παράγει 1L την ημέρα. Η βλέννα επιτελεί πολλές λειτουργίες του οργανισμού στην αναπνευστική, στην πεπτική και στην γεννητική οδό. Η βλέννα περιέχει σε μεγάλη ποσότητα νερό και γλυκοπρωτεΐνες.

 Στο αναπνευστικό σύστημα η ρινική κοιλότητα που αποτελεί την αρχή της αναπνευστικής οδού, είναι επικαλυμμένη με μια μεμβράνη την βλεννογόνο. Η βλέννα που παράγεται εκεί, συμβάλλει στην συγκράτηση της σκόνης και άλλων ξένων σωματιδίων του εισπνεόμενου αέρα. Ο σίελος, ή πιο γνωστά αλλά μη ορθότερα το σάλιο, περιέχει βλέννα σε ένα μικρό ποσοστό. Η βλέννα στον σίελο βοηθά στην καθαριότητα της στοματικής κοιλότητας. Η βλέννα που παράγεται στην βλεννογόνο του στομάχου, παράγει την ισχυρότατη ένωση του υδροχλωρικού οξέος που καταστρέφει πολλούς εισβολείς. Τέλος στη βλεννογόνο των εντέρων, στα κυπελλοειδή κύτταρα, παράγεται ένα είδος βλέννας που προστατεύει τα τοιχώματα του εντέρου από εισβολείς αλλά και από τα υγρά της πέψης (χολή, υδροχλωρικό οξύ, παγκρεατικό υγρό). Η έκκριση της βλέννας ελέγχεται από το αυτόνομο κεντρικό σύστημα. Ασθένειες των αεραγωγών (Airway Disease) όπως το άσθμα, η χρόνια αποφρακτική ασθένεια των πνευμόνων και η κυστική ίνωση, μακροχρόνια, προκαλούν σύγχυση στο αυτόνομο κεντρικό σύστημα, με αποτέλεσμα να παρατηρείται υπερέκκριση βλέννας, που θα οδηγήσει σε απόφραξη των αεραγωγών, με αποτέλεσμα αναπνευστική ανεπάρκεια. Πολλές ασθένειες που σχετίζονται με τη βλέννα, όπως και το κοινό κρυολόγημα, αλλάζουν το χρώμα της βλέννας σε κίτρινο, λαχανί, ή και πράσινο. Αυτό οφείλεται στο ότι έχουν συγκρατηθεί από την προαναφερθείσα βλέννα μικρόβια και βακτήρια. Αντρέας Χρ. Κούσπαρος, Αντρούλα Χ. Νικολάου, Αντρούλα Α. Ανθούλη Ανθρωπολογία Γ' Γυμνασίου Ιατρική εγκυκλοπαίδεια "Βιβλία Υγείας"
Ολλανδικό πρωτάθλημα ποδοσφαίρου ανδρών 1989-90

Το Ολλανδικό πρωτάθλημα ποδοσφαίρου ανδρών 1989-90 ή αλλιώς η Ερεντιβίζιε 1989-90 ήταν το 34ο πρωτάθλημα Ερεντιβίζιε. Ξεκίνησε στις 12 Αυγούστου 1989 και ολοκληρώθηκε στις 6 Μαΐου 1990. Πρωταθλητής αναδείχθηκε ο Άγιαξ για 23η φορά στην ιστορία του, ενώ υποβιβάστηκαν στην Εέρστε Ντιβίζιε οι Ντεν Μπος και Χάαρλεμ. Την είσοδο στο Κύπελλο Πρωταθλητριών 1990-91 κέρδισε ο Άγιαξ, ο οποίος αποκλείστηκε για ένα χρόνο από τη διοργάνωση, διότι οπαδοί του, στον αγώνα Άγιαξ-Αούστρια Βιέννης, έριξαν αντικείμενο και τραυμάτισαν τον ποδοσφαιριστή της Αούστρια Φρανζ Βόλφαχρτ. Στο Κύπελλο ΟΥΕΦΑ 1990-1991 προκρίθηκαν οι Τβέντε, Φίτεσε και Ρόντα και στο Κύπελλο Κυπελλούχων 1990-91 η Αϊντχόφεν.

 Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1988-89 και η νικήτρια των play-offs ανόδου της Εέρστε Ντιβίζιε. 1 Ο Άγιαξ αποκλείστηκε από τη διοργάνωση. Η πρώτη φάση των play-offs απαρτίζεται από δύο ομίλους των τριών ομάδων. Οι νικήτριες ομάδες των ομίλων παίζουν μεταξύ τους στον πρώτο αγώνα, η νικήτρια προβιβάζεται στην Ερεντιβίζιε ενώ η ηττημένη αγωνίζεται στο δεύτερο play-off αγώνα με την 16η του πρωταθλήματος. Η νικήτρια του δεύτερου αγώνα αγωνίζεται στην Ερεντιβίζιε. Όμιλος Α Όμιλος Β Play-off 1 Η Χέρενφεν προβιβάζεται στην Ερεντιβίζιε, ενώ η Έμεν αγωνίζεται στο δεύτερο αγώνα. Play-off 2 Η ΝΕΚ παραμένει στην Ερεντιβίζιε, ενώ η Έμεν παραμένει στην Εέρστε Ντιβίζιε. RSSSF (Αγγλικά)
Λούσιαν Πουλβερμάχερ

Ο Λούσιαν Πουλβερμάχερ (γεννήθηκε με το όνομα Ερλ Πουλβερμάχερ, 1918–2009) ήταν σχισματικός Ρωμαιοκαθολικός ιερέας. Ήταν επικεφαλής της Αληθινής Καθολικής Εκκλησίας, μιας μικρής ομάδας αιρετικών που τον εξέλεξε πάπα Πίο ΙΓ΄ στην Μοντάνα τον Οκτώβριο του 1998. Όταν πέθανε ζούσε στο Σπρίνγκντεϊλ της πολιτείας Ουάσινγκτον στις Ηνωμένες Πολιτείες.

 Γεννήθηκε στις 20 Απριλίου 1918 κοντά στο Μάρσφιλντ του Ουισκόνσιν, στην πόλη του Ροκ στην κομητεία Γουντ. Ο Πουλβερμάχερ ήταν μέλος μιας αγροτικής οικογένειας με εννέα παιδιά. Οι τρεις αδερφοί του έγιναν ιερείς. Το 1942, στην ηλικία των 24, εντάχθηκε στο τάγμα των Καπουτσίνων και έλαβε το όνομα Λουκιανός. Έγινε ιερέας στις 5 Ιουνίου 1946. Πρώτα διορίστηκε σε μια ενορία του Μιλγουόκι αλλά το 1948 εστάλη στα νησιά Ρίου-Κίου της Ιαπωνίας. Από το 1948 έως το 1970 υπηρέτησε ως ιεραπόστολος των Καπουτσίνων στα νησιά Ρίου-Κίου, συμπεριλαμβανομένης της Οκινάουα. Το 1970 μεταφέρθηκε στο Κουίνσλαντ της Αυστραλίας, όπου συνέχισε το ιεραποστολικό του έργο μέχρι τις αλλαγές που προέκυψαν από το Δεύτερο Συμβούλιο του Βατικανού το 1962–1965.
Θυμαριά Έβρου

Για συνώνυμο οικισμό δείτε το λήμμα: Θυμαριά Κοζάνης Η Θυμαριά είναι χωριό του νομού Έβρου, 42 χιλιόμετρα βορειοανατολικά της Αλεξανδρούπολης. Με την εφαρμογή του Προγράμματος Καλλικράτης διοικητικά ανήκει στην Δημοτική Ενότητα Τυχερού, του Δήμου Σουφλίου και σύμφωνα με την απογραφή 2011 έχει 232 κατοίκους. Προσφυγοχώρι, ακολούθησε την ίδια πορεία με τα υπόλοιπα χωριά. Το παλιό του όνομα ήταν Κιοπεκλί που σημαίνει μέρος με σκυλιά (τουρκικά köpek=σκύλος) προφανώς λόγω των πολλών σκυλιών που είχαν τότε οι κτηνοτρόφοι κάτοικοι για να προφυλάσσουν τα κοπάδια τους απο επιδρομές λύκων και τσακαλιών ενώ αργότερα μετονομάστηκε σε Θυμαριά.

 Μετά το 1923 εγκαταστάθηκαν στο χωριό πολυάριθμοι πρόσφυγες, που αποτέλεσαν ουσιαστικά το σύνολο του πληθυσμού του. Η Θυμαριά ανήκε από το 1924 ως το 1961 στην επαρχία Σουφλίου του νομού Έβρου και την κοινότητα Τυχίου (Τυχερού), οπότε εντάχθηκε στη νεοσύστατη κοινότητα Προβατώνα. Στην μεγάλη πλειοψηφία τους, οι κάτοικοι του χωριού ασχολούνται με την γεωργία και την καλλιέργεια βαμβακιού, σιταριού, ηλίανθου και πασατέμπου. Αρκετοί επίσης απασχολούνται στην βιομηχανία ξύλου Ακρίτας Α.Ε. Το χωριό γιορτάζει στις 26 Οκτωβρίου ανήμερα εορτής του Αγίου Δημητρίου. Μιχάλης Κοκολάκης, Στοιχεία συστάσεως και εξελίξεως των δήμων και κοινοτήτων. Νομός Έβρου, Κεντρική Ένωσις Δήμων και Κοινοτήτων Ελλάδος, Αθήνα 1962.
Πανελλήνιο πρωτάθλημα στίβου ανδρών 1904

Μετά από διακοπή δύο ετών, το 1904 διεξήχθη το Γ΄ Πανελλήνιο πρωτάθλημα στίβου ανδρών, το δεύτερο με διοργανωτή τον ΣΕΓΑΣ, στο Παναθηναϊκό Στάδιο της Αθήνας από 6 ως 9 Μαΐου. Τα δύο προηγούμενα χρόνια η οξεία αντιπαράθεση ανάμεσα στον Εθνικό Γ.Σ. και στον Πανελλήνιο είχε οδηγήσει στη διάσπαση του ΣΕΓΑΣ (τότε ΣΕΑΓΣ) και στη ματαίωση των πρωταθλημάτων.Πρωταθλητής σύλλογος θεωρείτο ο πολυνίκης, αφού η βαθμολογία εφαρμόστηκε πολύ αργότερα, από το 1930. Το έπαθλο για τον πολυνίκη σύλλογο ήταν ένα αντίγραφο του αρχαίου αγάλματος "Νίκη του Παιωνίου", που αποτελεί το έμβλημα του ΣΕΓΑΣ. Τα έπαθλα για τους αθλητές ήταν ασημένιο μετάλλιο για τον πρώτο και χάλκινο για τον δεύτερο, ενώ δεν βραβευόταν ο τρίτος, μια πρακτική που υπήρχε από τους Α΄ Ολυμπιακούς Αγώνες.

 Την Ελλανόδικο Επιτροπή των αγώνων αποτελούσαν ο πρίγκιπας Νικόλαος ως πρόεδρος και οι: Κομνηνός Μηλιώτης, Κ. Δαμιανός, Γεώργιος Χατζηανέστης, Α. Δίξων, Κ. Οικονομίδης, Γ. Αβέρωφ, Θ. Βελλιανίτης, Τ. Καράκαλλος. Χρονομέτρης ορίστηκε ο Ι. Σίδνεϋ Μέρλιν, αφέτης ο Σωκράτης Αρβανίτης, μετρητής ο Ιωάννης Χρυσάφης και βοηθός αλυτάρχη ο Αντ. Παναγιωτάκης. Επίσης, στο Στάδιο είχε οργανωθεί Σταθμός Πρώτων Βοηθειών υπό την διεύθυνση του ανθυπίατρου Δ. Ραφτάνη, ενώ για τους φιλάθλους είχαν τοποθετηθεί στα καθίσματα ψάθινα μαξιλαράκια. Μετείχαν οκτώ σύλλογοι: τρεις από την Αθήνα (Πανελλήνιος, Εθνικός, Ακαδημαϊκό Γυμναστήριο), δύο από τη Σμύρνη (Πανιώνιος και Απόλλων), από τον Πειραιά ο Πειραϊκός Σύνδεσμος, από την Πάτρα η Γυμναστική Εταιρεία και από τη Λάρισα ο Μουσικός Γυμναστικός Σύλλογος. Τους αγώνες παρακολούθησε πλήθος κόσμου, παρουσία του Βασιλιά Γεωργίου Α΄ και της βασιλικής οικογένειας, του μητροπολίτη Αθηνών, του πρωθυπουργού και πολλών υπουργών της κυβέρνησης. Διεξήχθησαν 14 αγωνίσματα στίβου και άλλα εννέα γυμναστικής, άρσης βαρών, πάλης κλπ. Πρωταθλητής αναδείχθηκε ο Πανελλήνιος Γ.Σ., ο οποίος κυριάρχησε με 11 νίκες. * Στο ομαδικό της γυμναστικής η εμφάνιση του Πανελληνίου θεωρήθηκε ως επίδειξη μετά την αποχώρηση του Εθνικού ΓΣ. ** Η νίκη του Σπετσιώτη στο βάδην ακυρώθηκε εκ των υστέρων και ο σύλλογος αποσύρθηκε. *** Ο "Μουσικός Γυμναστικός Σύλλογος Λαρίσης" είχε ιδρυθει το 1900. "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. "Σκριπ", 6/5/1904. "Σκριπ", 7/5/1904. "Σκριπ", 8/5/1904. "Σκριπ", 9/5/1904.